JY LEES NOU Binnelanders toe en nou
Die drama wat op Binnelanders afspeel, leef vandag nog voort. Alles wat ons ken, het verander, en so het dié storie ook gegroei. Vir die laaste 5 jaar is dit 'n halfuur lange daaglikse drama op weeksdae om 19:30 op kykNET. Binnelanders is vandag stewig gevestig en het van sy ontstaan af reeds 'n lojale kykersmark wat seker maak die storie bly een van kykNET se top-programme met van die hoogste kykertalle op die kanaal.
Toe Egoli destyds gekanselleer is, is dié gaping deur Binneland Sub Judice gevul. Vir 'n uur aaneen het kykers die lief en leed van Binneland Kliniek saam met die doen en late van die regspraktyk RPK Ingelyf gedeel.
Nadia Valvekens se Pippa Malherbe is van die begin af 'n sleutelkarakter en gaan dit bly. Maar Pippa raak groot, ouer en wyser en die karakter pas aan by haar nuwe leefstyl as die vrou van multibiljoenêr Rian Malherbe (gespeel deur Erik Holm).